AaB må fortsat undvære Jakob Ahlmann, mens heller ikke Kristoffer Pallesen bliver klar til lørdagens kamp mod FC Helsingør.

AaB skal lørdag en tur til Nordsjælland, hvor FC Helsingør venter, men til opgøret er nordjyderne uden to profiler.

Jakob Ahlmann er fortsat ikke med på grund af en skade, og heller ikke Kristoffer Pallesen er blevet klar, efter han mod FC Midtjylland vred om på anklen.

Med i truppen igen er i stedet Marco Meilinger, ligesom Oliver Abildgaard er kommet sig over sin hjernerystelse. Magnus Christensen, Marco Ramkilde og Michael Lansing er stadig skadet.

- Vi var ærgerlige over slutfacit af kampen mod Midtjylland, men vi vil gerne bygge videre på den kvalitet og intensitet, vi kom med i anden halvleg, siger cheftræner Morten Wieghorst til klubbens hjemmeside.

- Nu møder vi et Helsingør-hold med gode boldspillere, der både spillemæssigt og pointmæssigt har været klart bedst på hjemmebane, men omvendt gav de os også undervejs nogle forskrækkelser, da vi vandt 1-0 i Aalborg for fem uger siden.

AaB's trup til kampen mod FC Helsingør:

Jacob Rinne

Patrick Kristensen

Jakob Blåbjerg

Jores Okore

Rasmus Würtz

Jannik Pohl

Edison Flores

Jakub Sylvestr

Pavol Safranko

Rasmus Thellufsen

Marco Meilinger

Kasper Risgård

Filip Lesniak

Frederik Børsting

Robert Kakeeto

Oliver Abildgaard

Yann Rolim

Kasper Pedersen

Bardhec Bytyqi

Tamati Williams

Tegn et sæsonkortabonnement og se alle AaB?s hjemmekampe her